  Майя Бывальцева Вуоно шутэтскон нуналъёсы Удмуртиын куазь шуак кезьыт кариськоз, бус но йӧвалег луоз. Со сярысь ивортодэтъя «Удмуртия» агентстволы улосвыл Гидрометцентрысь синоптик ивортӥз. 5-тӥ тулыспалэ потон уе -2…-7 градус луоз, нуназе +3 градусозь ӝутскоз. Уйин дырын-дырын ӧжыт ӧжыт лымыялоз, нуназе лымыен суро зороз. 6-тӥ тулыспалэ потон уе бус но йӧвалег луоз, кот лымы усёз. Температура 0…-5 градус возиськоз. Нош ӵукна кезьытскоз, ӝытлы ини омырын -5…-10 градус луоз. Нуназе лымыялоз. 7-тӥ тулыспалэ шуак кезьытскоз. Нуназе -16…-23 градус луоз, ӧжыт лымыялоз. Вуоно арня кутсконын кезьыт возиськоз.  Тегъёс: Ижкар Гидрометцентр Удмуртия куазь Тол  